|  |  |  |  |
| --- | --- | --- | --- |
|  | **OLIY TA’LIM XIZMATLARINI KO‘RSATISH TO‘G‘RISIDA** | | |
| **SHARTNOMA № TQ-{{contract\_id}}** | | |
| **Qarshi shahri** | | **{{date}} y.** |

Iqtisodiyot va pedagogika universiteti NTM (keying o‘rinlarda – Ta’lim muassasasi OTM) nomidan ishonchnoma va Ustavga asosan ish yurutuvchi rektor **BOZOROV OTABEK NASHVANDOVICH** bir tomondan va **{{full\_name}}** (keyingi o‘rinlarda – Talaba), birgalikda – Tomonlar, Talabani bakalavriat 1-kurs davomida o‘qitish maqsadida mazkur shartnomani (keyingi o‘rinlarda–Shartnoma) quyidagi shartlar asosida tuzdilar:

# SHARTNOMA MAZMUNI

**1.1.** Mazkur shartnomaga asosan OTM 2024-2025 o‘quv yili davomida belgilangan ta’lim standartlari va o‘quv dasturlariga muvofiq o‘qitadi, buyurtmachi esa shartnomaning 3-bobida ko‘rsatilgan tartib va miqdordagi to‘lovni amalga oshiradi hamda talaba OTMda belgilangan tartibga muvofiq ta’lim olish majburiyatini oladi:

Ta’lim bosqichi: **{{edu\_stage}}.**

Ta’lim yo‘nalishi: {{speciality}}

O‘qish muddati: {{period}} yil

Ta’lim shakli: {{edu\_type}}

**2.1. OTMning huquqlari:**

**2.1.1.** Talabadan buyurtmachidan ushbu shartnoma majburiyatlarini bajarilishini, shu jumladan OTMning ichki hujjatlarida belgilangan qoidalariga rioya qilishni, o‘quv mashg‘ulotlarida muntazam qatnashishni, shartnoma bo‘yicha to‘lovlarni o‘z vaqtida amalga oshirishni talab qilish;

**2.1.2.** Talaba OTMning ichki hujjatlarida belgilangan qoidalarga rioya qilmagan, bir semestr davomida darslarni uzrli sabablarsiz 74 soatdan ortiq qoldirgan yoki buyurtmachi o‘qitish uchun belgilangan miqdordagi to‘lovni o‘z vaqtida amalga oshirmagan bo‘lsa, OTM Talabaga nisbatan belgilangan tartibda talabalar safidan chetlashtirish, tegishli kursda qoldirish yoki boshqa choralarni qo‘llash;

**2.1.3.** Talaba OTMning ichki hujjatlarida belgilangan qoidalarni bir marta qo‘pol yoki muntazam ravishda buzgan, huquqbuzarlik va yoki jinoyat sodir etgan hollarda shartnomani bir tomonlama bekor qilish;

**2.1.4.** Istisno tariqasida Shartnoma bo‘yicha to‘lov muddatlarini uzaytirish (OTMning rektor buyrug‘i orqali);

**2.1.5.** Buyurtmachi shartnomaning 3-bobida ko‘rsatilgan tartib va miqdorda o‘z vaqtida to‘lovni amalga oshirmaganida, talabani barcha imtihon (oraliq va yakuniy) jarayonlariga qo‘yilmaslik;

**2.1.6.** Talabaga nisbatan kredit-modul tizimi to‘g‘risidagi nizomga asosan tegishli choralar ko‘rish huquqiga ega.

**2.2. OTMning majburiyatlari:**

**2.2.1.** O‘qitish uchun O‘zbekiston Respublikasining “Ta’lim to‘g‘risida”gi Qonuniga muvofiq OTM ustavi va boshqa ichki hujjatlarida nazarda tutilgan zarur shart-sharoitlarni yaratadi.

**2.2.2.** Talabalarning qonun hujjatlarida belgilangan huquqlarining bajarilishini ta‘minlaydi.

**2.2.3.** Talabani tasdiqlangan o‘quv reja va dasturlarga muvofiq darajada o‘qitadi.

**2.2.4.** Talaba bakalavriat yo‘nalishini muvaffaqiyatli tamomlaganda, belgilangan tartibda O‘zbekiston Respublikasi davlat va nodavlat tashkilotlarida tan olinadigan davlat namunasidagi diplom beradi.

**2.2.5.** Imtihondan muvaffaqiyatli o‘tgan yoki oshirilgan to‘lov shartnomasi asosida talabalikka tavsiya etilgan abituriyent o‘quv yilining birinchi yarmi uchun yoki to‘liq to‘lovni amalga oshirganidan so‘ng uni talabalar safiga qabul qilish.

**2.3. Talaba va Buyurtmachining huquqlari:**

**2.3.1.** OTMdan ushbu shartnoma majburiyatlari bajarilishini talab qilish;

**2.3.2.** OTMda tasdiqlangan o‘quv reja va dasturlarga muvofiq darajada ta’lim olish;

**2.3.3.** OTMning ta’lim jarayonlarini yaxshilashga doir takliflar berish;

**2.3.4.** O‘qish uchun to‘lov turini mazkur shartnomaning 3-bobga asosan tanlash;

**2.3.5.** OTM imkon berganda (agar tanlangan filialda belgilangan yo‘nalish, ta’lim shakli, ta’lim tilida bo‘sh

o‘rin bo‘lsa) OTMning boshqa filialiga o‘qishni ko‘chirish huquqiga ega.

**2.4. Talaba va Buyurtmachining majburiyatlari:**

**2.4.1.** Buyurtmachi joriy o‘quv yili uchun belgilangan o‘qitish qiymatini shartnomaning 3-bobida

ko‘rsatilgan tartib va miqdorda o‘z vaqtida to‘laydi.

**2.4.2.** OTM ustavi va boshqa ichki hujjatlari talablariga qat’iy rioya qiladi.

**2.4.3.** Talaba o‘quv mashg‘ulotlarida muntazam qatnashadi.

**2.4.4.** Talaba OTMda belgilangan tartib va doirada ta’lim oladi hamda ushbu jarayonda bilim darajasini oshirib boradi. Qoldirilgan darslar OTM tomonidan qoplab berilmaydi va ushbu darslar uchun qayta hisob- kitob qilinmaydi.

**2.4.5.** Shartnomani imzolaganidan keyin uning bir nusxasini va boshqa talab qilingan hujjatlarni OTMga taqdim etadi. Hujjatlar (ushbu shartnomani imzolangan nusxasi, diplom, attestat va yoki shahodatnoma asli, belgilangan fotosurat, shaxsni tasdiqlovchi hujjat nusxasi) va yoki ularning nusxalarini OTM tomonidan belgilangan muddatda qisman va yoki to‘liq taqdim etilmasligi talabalikka qabul qilmaslikka asos bo‘ladi.

**2.4.6.** Texnika xavfsizligi qoidalariga, ichki tartib qoidalarga to’liq rioya qilishi, rioya qilmasdan ta’lim muassasasi moddiy boyliklariga yoki ta’lim oluvchining o’ziga (sog’ligiga) yetkazilgan

zarar uchun javobgarlik ta’lim oluvching zimmasida bo’ladi va keltirilgan zarar ham ta’lim

oluvchi tomonidan to’liq qoplanadi.

**3. TO‘LOV MIQDORLARI VA MUDDATLARI**

**3.1.** 2024-2025 o‘quv yilida ta’lim olish uchun to‘lov summasi {{contract\_summ}} ( {{contract\_alpha}} ) so‘mni tashkil etadi.

**3.2.** To‘lov-shartnoma asosida o‘qish istagini bildirgan abituriyentlarga birinchi yarim yillik uchun to‘lov shartnomasi summasining kamida 50% miqdorini 1-dekabr 2024-yil gacha yoki talim muassasasi komissiyasi tomonidan belgilangan muddatgacha, bahorgi semestr (ikkinchi yarim yillik) uchun 1-mart 2025-yilga qadar to‘lash;

**3.3.** Buyurtmachi tomonidan Shartnoma bo‘yicha o‘qitish qiymatini to‘lashda to‘lov topshiriqnomasida

Talabaning familiyasi, ismi, sharifi hamda o‘qiyotgan kursi to‘liq ko‘rsatiladi.

**4. SHARTNOMANI BEKOR QILISH**

**4.1.** Shartnoma quyidagi hollarda OTM tomonidan bir tomonlama bekor qilinadi:

**4.1.1.** Ustav va boshqa ichki hujjatlariga muvofiq talaba talabalar safidan chiqarilganda;

**4.1.2.** Shartnoma to‘lov miqdori belgilangan muddat ichida to‘lanmasa;

**4.1.3.** Shartnomaning 2.1.2, 2.1.3.-bandlarida ko‘rsatilgan hollarda;

**4.1.4.** Talaba Buyurtmachi tomonidan qabul imtihonlarida ayyorlik, tovlamachilik, firibgarlik va boshqa shunga o‘xshash belgilangan tartibga zid yo‘llar bilan o‘qishga qabul qilinganligi aniqlanganida;

**4.1.5.** Talaba o‘qish davri (oquv davri deganda joriy o‘quv yili uchun tasdiqlangan yillik o‘quv reja taqvimi nazarda tutiladi) davomida korrupsiya yoki korrupsiya holatlari bilan bo‘gliq huquqbuzarlikni amalga oshirganida va yoki urunganida (o‘qituvchi-pedagog, xodimlarga pul, qimmatbaho sovg‘a (3 AQSH $ ko‘p miqdorda) va boshqalar taklif qilish, berish va yoki bunda vositachilik qilish);

**4.1.6.** TalabaBuyurtmachi ОТМning qonuniy talablarini bajarmaganida.

**4.2.** Talaba darslarga qatnashgan yoki qatnashmaganligidan qat’iy nazar shartnoma OTM tomonidan bir tomonlama bekor qilingan barcha holatlarda Buyurtmachi talaba amalga oshirgan to‘lov qaytarilmaydi. Agar Buyurtmachi talaba ungacha muddatda ushbu shartnomada belgilangan (1-semestr to‘lovi miqdorida; agar shartnoma 2-semestr davrida bekor qilinsa – 1-yillik to‘lov miqdorida) to‘lovni amalga oshirmagan bo‘lgan taqdirda buyurtmachi talaba ushbu qarzdorlikni to‘lashni o‘z mujburiyatiga oladi;

**4.3.** OTM tomonidan shartnoma bir tomonlama bekor qilinganda va talaba talabalar safidan chiqarilganda OTM Buyurtmachiga yozma xabarnoma yuborish huquqiga ega.

**4.4.** Shartnoma buyurtmachi talaba tomonidan uning arizasiga muvofiq bir tomonlama bekor qilinishi mumkin. Bunda talaba darslarga qatnashgan yoki qatnashmaganligidan qat’iy nazar shartnoma Buyurtmachi Talaba tomonidan bir tomonlama bekor qilingan barcha holatlarda buyurtmachi talaba amalga oshirgan to‘lov qaytarilmaydi. Agar buyurtmachi talaba ungacha muddatda ushbu shartnomada belgilangan (1- semestr to‘lovi miqdorida; agar talaba shartnomani 2-semestr davrida bekor qilsa – 1-yillik to‘lov

miqdorida) to‘lovni amalga oshirmagan bo‘lgan taqdirda buyurtmachi ushbu qarzdorlikni to‘lashni o‘z

mujburiyatiga oladi.

**4.5.** Shartnoma taraflar ixtiyoriga bog‘liq bo‘lmagan holatlarga ko‘ra bekor qilinishi mumkin:

**4.5.1.** Talaba tomonidan tanlangan ta’lim shakli, yo‘nalishi, tili bo‘yicha qabul rejasida ko‘rsatilgan miqdorda guruh shakllanmagan bo‘lsa.

**4.5.2.** Talaba vafot etsa.

**4.5.3.** Ushbu holatlarda OTM 10 ish kuni ichida buyurtmachi talabaga agar imkoni bo‘lsa OTMning boshqa filialida yoki boshqa ta’lim shaklida, tilida, yo‘nalishida o‘qishni davom ettirishni taklif qiladi. Buyurtmachi talaba ushbu taklifga 10 ish kuni ichida javob xati bilan murojat qilishi shart bo‘ladi, aks holda ushbu shartnoma bekor qilingan hisoblanadi va Talaba talabalar safidan chiqariladi.

**4.5.4.** Shartnoma taraflar ixtiyoriga bog‘liq bo‘lmagan holatlarga ko‘ra bekor qilinganda OTM tomonidan Buyurtmachiga qoldiq summani qaytarilishi bilan bog‘liq sarf-xarajatlar (bank komissiyalari, kanselyariya xarajatlari va boshqalar) ushbu qoldiq summadan chegirilib qolingan holda 10 bank ish kunida Buyurtmachi arizasiga asosan qaytariladi.

**4.5.5.** OTMning boshqa bino joyga ko‘chirishi, masofaviy ta’lim shakliga o‘tishi taraflar ixtiyoriga bog‘liq bo‘lmagan holat hisoblanmaydi va buyurtmachi talaba OTMning talabiga ko‘ra boshqa bino joyda va yoki masofaviy ta’lim shaklida o‘qishni davom ettirishi kerak bo‘ladi. Bu holatda buyurtmachi talaba ushbu

shartlarga rozi bo‘lmasa va o‘qishini davom ettirmasa OTM shartnomaning 4.1. bandiga muvofiq

sharnomani bir tomonlama bekor qilib amalga oshirilgan to‘lovni qaytarmaydi, agar buyurtmachi talaba ungacha muddatda ushbu shartnomada belgilangan (1-semestr to‘lovi miqdorida; agar shartnoma 2-semestr davrida bekor qilinsa – 1-yillik to‘lov miqdorida) to‘lovni amalga oshirmagan bo‘lgan taqdirda buyurtmachi talaba ushbu qarzdorlikni to‘lashni o‘z mujburiyatiga oladi.

**4.5.6.** O‘rta maxsus, akademik litseylar, kasb-hunar kollejlari, kasb-hunar maktablari, umumiy o‘rta ta’lim maktablarida xozirda o‘qishi davom etayotgan bituruvchilari o‘qishini muvaffaqiyatli tugallay olmagan taqdirda, ular bilan OTM o‘rtasida tuzilgan shartnoma bekor qilinadi.

**5. FORS-MAJOR HOLATLAR**

**5.1.** Ushbu Shartnomaga asosan majburiyatlarning bajarilmasligi holatlari yengib bo‘lmaydigan kuchlar (fors-major) ta’siri natijasida vujudga kelganda, tomonlar o‘z majburiyatlarini bajarmaslikdan qisman yoki to‘liq ozod bo‘ladilar, agar fors-major hukumat tomonidan rasman e’lon qilinsa, masofaviy ta’lim shaklida o‘qishni imkoni bo‘lmasa va ular 3 oydan uzoq davom etsa.

**5.2.** Yengib bo‘lmaydigan kuchlar (fors-major) holatlariga tomonlarning irodasi va faoliyatiga bog‘liq

bo‘lmagan tabiat hodisalari (zilzila, ko‘chki, bo‘ron, qurg‘oqchilik va boshqalar, agar ular 3 oydan uzoq davom etsa) yoki ijtimoiy-iqtisodiy holatlar (urush holati, qamal, davlat manfaatlarini ko‘zlab, agar ular 3 oydan uzoq davom etsa) sababli yuzaga kelgan sharoitlarda Tomonlarga qabul qilingan majburiyatlarni bajarish imkonini bermaydigan favqulodda, oldini olib bo‘lmaydigan va kutilmagan holatlar kiradi.

**5.3.** Shartnoma tomonlaridan qaysi biri uchun majburiyatlarni yengib bo‘lmaydigan kuchlar (fors-major) holatlari sababli bajarmaslik ma’lum bo‘lsa, darhol ikkinchi tomonga bu haqida 10 kun ichida ushbu holatlar harakati sababini dalillar bilan taqdim etishi lozim. Ushbu holatda OTM masofaviy uslubda ta’lim berish imkonini yo‘lga qo‘yish huquqiga ega va buyurtmachi talaba bu uslubda ta’lim olishga roziligini bildiradi. Ushbu holatlarda OTM 10 ish kuni ichida Buyurtmachi Talabaga masofaviy uslubda o‘qishni davom

ettirishni taklif qiladi. Buyurtmachi talaba ushbu taklifga 10 ish kuni ichida yozma murojat bilan javob taqdim qilishi shart bo‘ladi, aks holda ushbu shartnoma bekor qilingan hisoblanadi, Talaba talabalar safidan chiqariladi va to‘lov qaytarilmaydi. Agar buyurtmachi talaba masofaviy ta’lim shaklida o‘qishni davom ettirishga norozi bo‘lsa, ushbu shartnoma bekor qilinadi va to‘lov qaytarilmaydi, agar Buyurtmachi Talaba ungacha muddatda ushbu shartnomada belgilangan (1-semestr to‘lovi miqdorida; agar shartnoma 2-semestr davrida bekor qilinsa – 1-yillik to‘lov miqdorida) to‘lovni amalga oshirmagan bo‘lgan taqdirda Buyurtmachi Talaba ushbu qarzdorlikni to‘lashni o‘z mujburiyatiga oladi yoki buyurtmachi talaba yozma murojatiga binoan o‘qishni keyingi yilga shu davridan qaytadan o‘qish sharti bilan davom ettirishi mumkin bo‘ladi (an’anaviy ta’limga o‘tish imkoni bo‘lsa).

**5.4.** Yengib bo‘lmaydigan kuchlar (fors-major) davrida masofaviy shaklda ta’lim jarayonini yo‘lga qo‘yish imkoni bo‘lmasa, hukumat tomonidan rasman e’lon qilingan bo‘lsa va yengib bo‘lmaydigan kuchlar (fors major) ta’siri 3 (uch) oydan ortiqroq davom etsa shartnomaga asosan majburiyatlarni ijro qilish muddati ushbu yengib bo‘lmaydigan kuchlar (fors-major) davom etish muddatiga qadar uzaytiriladi. Fors-major davridan uch oydan keyin shartnoma bir tomonlama bekor qilinishi mumkin. Bu holatda Buyurtmachi Talaba yozma murojaatiga asosan xizmat davriga (o‘qish kalendar rejasiga asoslangan holda har bir dars soati – kunduzgi ta’lim shakli uchun; har bir oy – sirtqi ta’lim shakli uchun) mutanosib ravishda to‘lov summasidan chegirilib qoldiq to‘lov summasi buyurtmachi talabaga 30 kalendar kun ichida qaytarib beriladi.

**5.5.** Ushbu shartnomaning 5.3. bandida ko‘rsatilgan shartga asosan fors-major holatlari ta’limni masofaviy amalga oshirishga imkon bersa, tomonlar o‘z majburiyatlarini masofaviy ta’limga asosan amalga oshiradilar. Bunda talaba masofaviy ta’lim olish uchun talab qilingan barcha texnik va boshqa jihatdan sharoitni yaratishni o‘z zimmasiga oladi.

**6. TOMONLARNING JAVOBGARLIGI**

**6.1.** Tomonlarning biri ushbu shartnoma majburiyatlarini bajarmagan yoki lozim darajada bajarmagan taqdirda boshqa tarafga yetkazilgan zararni ushbu shartnomada va amaldagi qonunchilikda belgilangan tartibda to‘laydi.

**6.2.** Buyurtmachi tomonidan mazkur shartnoma shartlari tegishli tarzda bajarilmasligi natijasida yuzaga keladigan zararlarni OTMga qoplab berishi shart.

**6.3.** Tomonlar o‘rtasidagi barcha nizolar oldindan muzokaralar yo‘li bilan hal qilinadi. Agar o‘zaro rozilikka

erishilmasa, nizolar O‘zbekiston Respublikasi qonunchiligiga va tomonlar kelishuviga asosan tegishli

sudlarda ko‘rib chiqiladi.

**6.4.** OTM Talabaning shaxsiy va boshqa mulkiga javobgar emas, talaba o‘ziga tegishli bo‘lgan mulkni OTM hududida yo‘qotib qo‘ysa, mulkiga zarar etsa va boshqa shunga o‘xshash holatlar sodir bo‘lsa OTM javobgar hisoblanmaydi.

**6.5.** Davlat, xususiy va boshqa oliy ta’lim muassasalarida belgilangan chegirmalar, imtiyozlar «Iqtisodiyot

va pedagogika universiteti NTM» ga tatbiq etilmaydi, bunday holatlar OTM ichki hujjatlari bilan belgilanadi.

**6.6.** Agar talaba o‘z hoxishiga ko‘ra yoki oilaviy sharoitidan kelib chiqib, shartnomani bekor qilish

bo‘yicha murojaat qilsa, uni o‘qitish uchun ketgan xarajatlar qayta hisob-kitob qilinib chegirib qolinadi.

**7. YAKUNIY QOIDALAR VA NIZOLARNI HAL QILISH TARTIBI**

**7.1.** Ushbu shartnomani bajarish jarayonida kelib chiqishi mumkin bo‘lgan nizo va ziddiyatlar

tomonlar o‘rtasida muzokaralar olib borish yo‘li bilan hal etiladi.

**7.2.** Muzokaralar olib borish yo‘li bilan nizoni hal etish imkoniyati bo‘lmagan taqdirda,

tomonlar nizolarni hal etish uchun amaldagi qonunchilikka muvofiq iqtisodiy sudga murojaat etishlari mumkin.

**7.3.** “Ta’lim muassasa” axborotlar va xabarnomalarni internetdagi veb-saytida, axborot tizimida

yoki e’lonlar taxtasida e’lon joylashtirish orqali xabar berishi mumkin.

**7.4.** Shartnoma 2 (ikki) nusxada, tomonlarning har biri uchun bir nusxadan tuzildi va ikkala nusxa ham bir xil huquqiy kuchga ega.

**7.5.** Ushbu shartnomaga qo‘shimcha bitim kiritilgan taqdirda ushbu barcha kiritilgan

qo‘shimcha bitimlar shartnomaning ajralmas qismi hisoblanadi.

**8. TOMONLARNING REKVIZITLARI VA IMZOLARI**

|  |  |
| --- | --- |
| **Ta’lim muassasasi:**  **Iqtisodiyot va pedagogika universiteti NTM**  **Pochta manzili:**  Qashqadaryo viloyati, Qarshi shahri,  Ravoq MFY, I.Karimov ko‘chasi, 13-uy  Tel.: +998 75 223 60 60  Faks: +998 75 223 60 60  **"INVEST FINANCE BANK" ATB**  **QASHQADARYO** VILOYAT FILIALI  H/R: 2021 2000 3054 6861 9002  INN: 309 09 89 31  MFO: 01 135  **Rektor \_\_\_\_\_\_\_\_\_\_\_\_\_\_\_ O.N.Bozorov** | **Ta’lim oluvchi:**  F.I.SH.: {{full\_name}}  Tug‘ilgan kun, oy, yil:{{birthday}}  Pasport seriya va raqami:{{passport}}  Telefon raqami: {{phone\_number}} JSHSHIR:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Ta’lim oluvchining imzosi: \_\_\_\_\_\_\_\_\_**\_\_\_\_\_ |